Kære alle venner af Himmerlands Folkemusikskole.

Vejret i dag, Skt. Hans aftensdag, tyder på at sommeren er over os, for er det ikke sådan Thøger Larsen beskriver den i en af vore bedste sommersange.

Derfor vil jeg lige på skolens vegne ønske jer alle en god sommer og minde om at efterårssæsonen begynder med en sammenspilsaften onsdag d. 27. august kl. 19-22.

Alle gamle og nye elever er velkomne, og det er man også, hvis man bare gerne vil finde ud af hvad Himmerlands Folkemusikskole er. Denne aften er gratis, og der vil være lejlighed til at få en snak med lærerne.

I øvrigt byder efteråret indtil videre på et Musikalsk Åbent Hus i Langholt søndag d. 7. september kl. 14-17, og Klaus Pindstrup vil holde Musik på Tværs-kursus d. 24.-26. oktober.

Kommer der yderligere arrangementer til, vil de blive lagt ind på hjemmesiden, og jeg sender remindere ud via nyhedsbrevet.

Med venlig hilsen,

Kirsten Gårn.